 Jeremaya 5  Gaanụ jegharịa nokporo ámá ndị dị na Jeruselem ka unu lee, mata, chọọkwa námá ya dị iche iche ma ọ dị onye unu pụrụ ịhụ, ma è nwere onye na-eme ihe ziri ezi, onye ọ bụla nke na-achọ ikwesị ntụkwasị obi, m ga-agbagharakwa obodo a.Ọ bụrụgodị na ha asị: Dị nnọọ ka Jehova dị ndụ! ọ bụ iyi ụgha ka ha na-aṅụ.Jehova, ọ bụghị ikwesị ntụkwasị obi ka anya gị na-achọ ịhụ? I tiwo ha ihe, ma ha adaghị ọrịa. I kpochapụrụ ha. Ha jụrụ ịnara ịdọ aka ná ntị. Ha mere ka ihu ha sie ike karịa nkume dị elu. Ha jụrụ ịlọghachi.Mụ onwe m sịrị: Nezie, ha bụ ndị dị ala. Ha zuzuru nzuzu, nihi na ha elegharawo ụzọ Jehova anya, bụ ihe Chineke ha kpere nikpe.M ga-agakwuru ndị ukwu wee gwa ha okwu; nihi na ha onwe ha amarawo ụzọ Jehova, bụ ihe Chineke ha kpere nikpe. Nezie, ha niile agbajiwo yok ha; ha atọpụsịwo agbụ e kere ha.Ọ bụ ya mere ọdụm ji si noké ọhịa pụta wakpo ha, anụ ọhịa wolf esikwa na mbara ọzara na-ebukọrọ ihe ha nwere, agụ owuru wee mụrụ anya nobodo ha dị iche iche. Ọ na-adọgbu onye ọ bụla si nime ha na-apụta. Nihi na mmebi iwu ha adịwo ọtụtụ; omume ekwesịghị ntụkwasị obi ha adịwo ọtụtụ.Olee otú m ga-esi gbaghara gị ihe a? Ụmụ gị ahapụwo m, ha na-ejikwa ihe na-abụghị Chi aṅụ iyi. M nọ na-eme ka afọ ju ha, ma ha nọ na-akwa iko, ọ bụ nụlọ nwaanyị akwụna ka ha na-aga nìgwè nìgwè.Ha dị ka oké ịnyịnya nke mkpụrụ amụ ya siri ike, nke chọrọ ịgba nne ịnyịnya. Onye nke ọ bụla na-ebe ubé dị ka ịnyịnya wee na-achụ nwunye enyi ya.Ọ bụ na mụ agaghị eme ka ha zaa ajụjụ nihi ihe ndị a? ka Jehova kwuru. Ka ọ bụ na mkpụrụ obi m agaghị abọ ọbọ nahụ mba dị otú a?Bịanụ wakpo osisi vaịn ya ndị dị nahịrị, bibiekwanụ ha, ma unu ekpochapụkwala ha. Gbupụnụ alaka ya ndị na-awasa awasa, nihi na ha abụghị nke Jehova.Nihi na ụlọ Izrel na ụlọ Juda aghọwo m aghụghọ, ka Jehova kwuru.Ha agọnahụwo Jehova, ha na-asịkwa: Ọ dịghị adị. Ọdachi ọ bụla agaghị adakwasị anyị, anyị agaghịkwa ahụ mma agha ma ọ bụ ụnwụ.Ndị amụma ha dị ka ifufe, okwu ya adịghịkwa nime ha. Ọ bụ otú ahụ ka a ga-eme ha.Ya mere, nke a bụ ihe Jehova, bụ Chineke nke ụsụụ ndị agha, kwuru: Ebe ọ bụ na unu na-ekwu ihe a, lee, m ga-eme ka okwu m nke dị nọnụ gị bụrụ ọkụ, ndị a ga-abụkwa nkụ, ọ ga-erepịakwa ha.Ụlọ Izrel, lee, m ga-eme ka mba si ebe dị anya bịa wakpo unu, ka Jehova kwuru. Ọ bụ mba na-adịgide adịgide. Ọ bụ mba dịwara kemgbe oge ochie, mba unu na-amaghị asụsụ ha, unu apụghịkwa ịghọta ihe ha na-ekwu.Akpa akụ ha dị ka ili ghere oghe; ha niile bụ ndị dike.Ha ga-erichapụ ihe unu wetara nubi na ihe oriri unu. Ha ga-eripịa ụmụ unu ndị ikom na ụmụ unu ndị inyom. Ha ga-eripịa ìgwè ewu na atụrụ unu na ìgwè ehi unu. Ha ga-eripịa osisi vaịn unu na osisi fig unu. Ha ga-eji mma agha bibie obodo unu dị iche iche e wusiri ike, bụ ndị unu tụkwasịrị obi.Ọbụna nụbọchị ndị ahụ, ka Jehova kwuru, agaghị m ekpochapụ unu.Ọ ga-erukwa na unu ga-asị, Gịnị mere Jehova bụ Chineke anyị ji mee anyị ihe a niile? Ị ga-asịkwa ha, Dị nnọọ ka unu hapụrụ m gaa na-efe chi ala ọzọ nala unu, otú ahụ ka unu ga na-ejere ndị ala ọzọ ozi nala na-abụghị nke unu.Kọọnụ ihe a nụlọ Jekọb, kwusaanụ ya na Juda, sị:Nụrụnụ ihe a, unu ndị nzuzu na-enweghị uche, ndị nwere anya ma ha apụghị ịhụ ụzọ, ndị nwere ntị ma ha apụghị ịnụ ihe.Ọ bụ na unu adịghị atụ egwu m, ka Jehova kwuru, ka ọ bụ na unu adịghị enwe oké ihe mgbu nihi m, bụ onye ji ájá kpaara oké osimiri ókè, bụ ụkpụrụ na-adịru mgbe ebighị ebi, nke ọ na-apụghị ịgabiga? Ọ bụ ezie na ebili mmiri ya na-amali elu, ọ pụghị ịgabiga ya; ọ bụ ezie na ọ na-eme mkpọtụ, ọ pụghị ịgabiga ya.Ma obi ndị a kpọchiri akpọchi, na-enupụkwa isi; ha ahapụwo m wee na-eje ije nụzọ ha.Ma, ha ekwughị nobi ha, sị: Ka anyị tụọ egwu Jehova bụ Chineke anyị, Onye na-eme ka e nwee nnukwu mmiri ozuzo na ụbịa mmiri na ụla mmiri noge ha, Onye na-echekwara anyị izu a kara aka maka owuwe ihe ubi anyị.Njehie unu emewo ka ihe ndị a laa, mmehie unu emewo ka ihe ọma ghara iru unu aka.Nihi na a hụwo ndị ajọ omume netiti ndị m. Ha na-enyogharị anya, dị ka mgbe ndị na-achụ nta nnụnụ hulatara ala. Ha esiwo ọnyà nke na-ebibi ihe. Ọ bụ mmadụ ka ha na-amata nọnyà.Dị ka ngịga si ejupụta nanụ ufe, otú ahụ ka ụlọ ha si jupụta naghụghọ. Ọ bụ ya mere ha ji ghọọ ndị ukwu ma baa ọgaranya.Ha amawo abụba; ha na-egbu maramara. Ihe ọjọọ ha jubigakwara ókè. Ha adịghị ekpechite ọnụ onye ọ bụla, ọbụna ikpechite ọnụ nwa na-enweghị nna, ka ha wee nwee ihe ịga nke ọma; ha adịghịkwa ekpe ikpe ndị dara ogbenye.Ọ bụ na mụ agaghị eme ka ha zaa ajụjụ maka ihe ndị a, ka Jehova kwuru, ka ọ bụ na mkpụrụ obi m agaghị abọ ọbọ nahụ mba dị otú a?E mewo ka ọnọdụ na-eju anya na ihe jọgburu onwe ya dịrị nala a:Ndị amụma na-ebu amụma ụgha; ndị nchụàjà na-eji ike ha emegbu ndị mmadụ. Ma ọ dị ndị m mma otú ahụ; gịnị ka unu ga-eme nikpeazụ? 